Komisjoni määrus (EÜ) nr 257/2002,

12. veebruar 2002,

millega muudetakse määrust (EÜ) nr 194/97 ning määrust (EÜ) nr 466/2001, mis käsitlevad teatavate saasteainete piirnormide sätestamist toiduainetes

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 8. veebruari 1993. aasta määrust (EMÜ) nr 315/93, millega sätestatakse ühenduse menetlused toidus sisalduvate saasteainete suhtes, [1] eriti selle artiklit 2,

ning arvestades järgmist:

(1) Komisjoni 31. jaanuari 1997. aasta määrusega (EÜ) nr 194/97, millega sätestatakse teatavate saasteainete piirnormid toiduainetes [2] (viimati muudetud määrusega (EÜ) nr 1566/1999 [3], on kehtestatud aflatoksiin B1 ja üldise aflatoksiinisisalduse piirnormid teatavates toiduainetes. Komisjoni 8. märtsi 2001. aasta määrusega (EÜ) nr 466/2001, millega sätestatakse teatavate saasteainete piirnormid toiduainetes [4] (viimati muudetud nõukogu määrusega (EÜ) nr 2375/2001 [5], tunnistatakse kehtetuks ja asendatakse määrus (EÜ) nr 194/97 alates 5. aprillist 2002.

(2) Määruse (EÜ) nr 194/97 kohaselt tuleks pähklite ja kuivatatud puuvilja piirnormid, mida enne toidu või toidu koostisainena kasutamist sorteeritakse või muul viisil mehaaniliselt töödeldakse, enne 1. juulit 2001 teaduse ja tehnika edusamme arvesse võttes üle vaadata, eelkõige silmas pidades sorteerimise ja muu töötlemise tõhusust aflatoksiinisisalduse vähendamisel.

(3) Sellega seoses on andmed esitatud ainult mandlite kohta. Andmete põhjal selgus, et töötlemata mandlite sorteerimise ja muu mehaanilise töötlemise abil vähenes märkimisväärselt lõpptoote aflatoksiinisisaldus. Kuid andmete varieerumise tõttu on raske vähenemise suurust hinnata. Seetõttu on vaja säilitada praegused piirnormid, olles seisukohal, et need tuleb üle vaadata.

(4) Määrusega (EÜ) nr 194/97 on sätestatud, et enne toidu või toidu koostisainena kasutamist sorteeritava ja muul viisil töödeldava teraviljasuhtes, kuivõrd enne 1. juulit 2001 ei olnud norme kindlaks määratud, kohaldatakse sellest alates otsetarbimiseks mõeldud teraviljale kehtestatud norme. Selle põhjuseks oli asjaolu, et teravilja puhul ei saa kõrvale jätta võimalust, et sorteerimismeetodite või muu mehaanilise töötlemise abil saab alandada aflatoksiinidega saastumise taset, kõnealuste meetodite tegelik tõhusus vajab veel tõestamist. Peale selle nähakse ette, et töötlemata teravilja puhul kohaldatakse eri piirnormi kehtestamist põhjendavate andmete puudumise tõttu aflatoksiin B1 piirväärtuseks 2 μg/kg ja aflatoksiini üldsisalduse piirväärtuseks 4 μg/kg.

(5) Sellega seoses on esitatud andmed ainult maisi kohta. Üle kahe aasta kestnud pideva seire tulemusena avastati ainult väike arv saastunud partiisid. Sellest tulenevalt ei olnud võimalik piisavalt tõestada sorteerimise, puhastamise ja muu mehaaniliste töötlemise tõhusust. Selliste piiratud andmete põhjal ilmneb, et erinevate sorteerimismeetodite ja muu mehaanilise töötlemise abil on võimalik puhastatud töötlemata maisi aflatoksiinisisaldust lõpptootes (helbed, muud maisitangud) märkimisväärselt vähendada. Aflatoksiiniga saastunud olid peamiselt sõelumisjäägid (jäätmed) ning vähemal määral maisiidud, kliid ja purustatud mais (loomatoiduks kasutatavad tooted). Andmete vähesuse ja varieeruvuse tõttu ei ole võimalik koguseliselt ning kindlalt hinnata, kui suurt langust on võimalik saavutada. Kuna lõppjärelduste tegemine vajab rohkem andmeid, siis on maisi puhul asjakohane viimast korda pikendada aega, mille jooksul piirnorme ei kehtestata.

(6) Töötlemata teravilja (välja arvatud mais) kohta ei ole andmeid esitatud ning seetõttu tuleks otsetarbimiseks mõeldud teravilja piirnorme alates 1. juulist 2001 kohaldada ka teravilja suhtes, mida enne toidu või toidu koostisainena kasutamist sorteeritakse või muul viisil mehaaniliselt töödeldakse.

(7) On tähtis, et kõnealused piirnormid hakkaksid kehtimavõimalikult kiiresti ning kehtiksid kuni määruse (EÜ) nr 466/2001 asendamiseni määrusega (EÜ) nr 194/97. Seetõttu tuleks mõlemat nimetatud määrust vastavalt muuta.

(8) Käesoleva määrusega ettenähtud meetmed on kooskõlas alalise toidukomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 194/97 lisa I rubriigis pealkirjaga "Aflatoksiinid" muudetakse punkti 2.1 järgmiselt.

1. Punktid 2.1.1 ja 2.1.2 asendatakse järgmisega:

"Tooted | Aflatoksiinid: Piirnormid1 (μg/kg) | Proovivõtumeetod | Standardanalüüsimeetod |

B1 | B1 + B2 + G1 + G2 | M1 |

2.1.1.Maapähklid, pähklid ja kuivatatud puuvili

2.1.1.1.Maapähklid, pähklid ja kuivatatud puuvili ning nendest valmistatud tooted, mis on ette nähtud otsetarbimiseks või toidu koostisaineks | 24 | 44 | — | Direktiiv 98/53/EÜ | Direktiiv 98/53/EÜ |

2.1.1.2.Maapähklid, mida enne otsetarbimist või toidu koostisainena kasutamist sorteeritakse või muul viisil mehaaniliselt töödeldakse | 84 | 154 | | Direktiiv 98/53/EÜ | Direktiiv 98/53/EÜ |

2.1.1.3.Pähklid ja kuivatatud puuvili, mida enne otsetarbimist või toidu koostisainena kasutamist sorteeritakse või muul viisil mehaaniliselt töödeldakse | 54 | 104 | — | Direktiiv 98/53/EÜ | Direktiiv 98/53/EÜ |

2.1.2.Teravili (sh tatar, Fagopyrum spp.)

2.1.2.1.Teravili (sh tatar, Fagopyrum spp.) ning sellest valmistatud tooted, mis on ette nähtud otsetarbimiseks või toidu koostisaineks | 2 | 4 | — | Direktiiv 98/53/EÜ | Direktiiv 98/53/EÜ |

2.1.2.2.Teravili (sh tatar, Fagopyrum spp.), v.a mais, mida enne otsetarbimist või toidu koostisainena kasutamist sorteeritakse või muul viisil mehaaniliselt töödeldakse | 2 | 4 | — | Direktiiv 98/53/EÜ | Direktiiv 98/53/EÜ |

2.1.2.3.Mais, mida enne otsetarbimist või toidu koostisainena kasutamist sorteeritakse või muul viisil mehaaniliselt töödeldakse | — | — | — | Direktiiv 98/53/EÜ | Direktiiv 98/53/EÜ" |

2. Joonealune märkus 5 jäetakse välja.

3. Joonealune märkus 6 jäetakse välja.

Artikkel 2

Määruse (EÜ) nr 466/2001 I lisa 2. jaos "Aflatoksiinid" muudetakse punkti 2.1 järgmiselt.

1. Punktid 2.1.1 ja 2.1.2 asendatakse järgmisega:

"Tooted | Aflatoksiinid: Piirnormid1 (μg/kg) | Proovivõtumeetod | Standardanalüüsimeetod |

B1 | B1 + B2 + G1 + G2 | M1 |

2.1.1.Maapähklid, pähklid ja kuivatatud puuvili

2.1.1.1.Maapähklid, pähklid ja kuivatatud puuvili ning nendest valmistatud tooted, mis on ette nähtud otsetarbimiseks või toidu koostisaineks | 26 | 46 | — | Direktiiv 98/53/EÜ | Direktiiv 98/53/EÜ |

2.1.1.2.Maapähklid, mida enne otsetarbimist või toidu koostisainena kasutamist sorteeritakse või muul viisil mehaaniliselt töödeldakse | 86 | 156 | | Direktiiv 98/53/EÜ | Direktiiv 98/53/EÜ |

2.1.1.3.Pähklid ja kuivatatud puuvili, mida enne otsetarbimist või toidu koostisainena kasutamist sorteeritakse või muul viisil mehaaniliselt töödeldakse | 56 | 106 | — | Direktiiv 98/53/EÜ | Direktiiv 98/53/EÜ |

2.1.2.Teravili (sh tatar, Fagopyrum spp.)

2.1.2.1.Teravili (sh tatar, Fagopyrum spp.) ning sellest valmistatud tooted, mis on ette nähtud otsetarbimiseks või toidu koostisaineks | 2 | 4 | — | Direktiiv 98/53/EÜ | Direktiiv 98/53/EÜ |

2.1.2.2.Teravili (sh tatar, Fagopyrum spp.), v.a mais, mida enne otsetarbimist või toidu koostisainena kasutamist sorteeritakse või muul viisil mehaaniliselt töödeldakse | 2 | 4 | — | Direktiiv 98/53/EÜ | Direktiiv 98/53/EÜ |

2.1.2.3.Mais, mida enne otsetarbimist või toidu koostisainena kasutamist sorteeritakse või muul viisil mehaaniliselt töödeldakse | — 9 | — 9 | — | Direktiiv 98/53/EÜ | Direktiiv 98/53/EÜ" |

2. Joonealune märkus 8 jäetakse välja.

3. Joonealune märkus 9 asendatakse järgmisega:

"9 Kui 1. juuliks 2003 ei ole konkreetset normi kindlaks määratud, siis kehtivad sellest kuupäevast alates tabeli punktis 2.1.2.1 ettenähtud normid kõnealuses tabelis nimetatud maisi kohta."

Artikkel 3

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Artikleid 1 ja 3 kohaldatakse alates järgmisest päevast pärast avaldamist. Artiklit 2 kohaldatakse alates 5. aprillist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. veebruar 2002

Komisjoni nimel

komisjoni liige

David Byrne

[1] EÜT L 37, 13.2.1993, lk 1.

[2] EÜT L 31, 1.2.1997, lk 48.

[3] EÜT L 184, 17.7.1999, lk 17.

[4] EÜT L 77, 16.3.2001, lk 1.

[5] EÜT L 321, 6.12.2001, lk 1.

--------------------------------------------------